Отуз-Адыр шаар чалдыбары
Отуз-Адыр шаар чалдыбары – 6–8-кылымдагы чептин калдыгы. Отуз-Адыр тоосунун түндүк этегинде (Өзгөн шаарынан 20 км батыш тарапта). Аянты 3 гектар. Эки бөлүктөн турат: биринчиси сарай түрүндөгү имарат, экинчисине турак жайлар жана чарба курулуштар курулган. Казуу учурунда коло бедиз жана башка буюмдар табылган. Бедиздин бийиктиги 17 см; башына таажы кийип, мойнуна мончок тагынган, үстүнө чепкен жамынган, жонунда эки канаты бар, буттары айбандыкына окшош макулук. Мындай бедиз Орто Азия менен Казакстан аймагынан биринчи кездешкен.

Адабият
Кыргыз Тарыхы. Энциклопедия. Мамлекеттик тил жана энциклопедия борбору. Бишкек, 2003. И. Арабаев атындагы Кыргыз мамлекеттик педагогикалык университети.

 Кыргызстан
 Тарых
 Илим